На основу Решења Привредног суда у Нишу, Посл. број 2. Ст. 60/2012, од 02.10.2012. године, а у складу са члановима 132. и 133. Закона о стечају (*«Службени гласник РС» број 104/2009*) и Националним стандардом број 5 о начину и поступку уновчења имовине стечајног дужника (*«Службени гласник РС» број 13/2010*), стечајни управник стечајног дужника

**«ПОЉОХЕМ»** **доо Пирот у стечају**

**из Пирота, ул. Српских владара бр. 56**

**ОГЛАШАВА**

**Продају имовине јавним надметањем**

|  |  |  |
| --- | --- | --- |
| **Предмет продаје (имовинска целина)** | **Почетна цена**  **(дин)** | **Депозит**  **(дин)** |
| **Непокретна имовина**   * Пословни простор – локал у објекту тзв. «Салон намештаја» у Пироту, корисне површине 390,58 м2, у улици Српских владара бр. 56, на катастарској парцели бр. 2105, КО Пирот-град; * Подрум пословне просторије тзв. «Салон намештаја» у Пироту, у улици Српских владара бр. 56, на катастарској парцели бр. 2105, који се налази испод пословне просторије са улазом из дворишта, површине 157 м2. | **18.315.480,00** | **7.326.192,00** |

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од **20.000,00 динара.** Профактура се може преузети сваког радног дана у периоду од **9** до **16** **часова** на адреси стечајног управника у Пироту, ул. Народних хероја бр. 11, уз обавезну најаву стечајном управнику. Рок за откуп продајне документације је **12.03.2015. године**;
2. уплате **депозит** на текући рачун стечајног дужника број: **250-3080000015070-18** код **«Eurobank» ад Београд**, или положе неопозиву првокласну банкарску гаранцију наплативу на први позив, најкасније **3 радна дана** пре одржавања продаје (рок за уплату депозита је **16.03.2015. године**). У случају да се као депозит положи првокласна банкарска гаранција, оригинал исте се ради провере мора доставити стечајном управнику заједно са Обрасцем пријаве, најкасније до **16.03.2015.** **године**. У случају да на јавном надметању победи Купац који је депозит обезбедио банкарском гаранцијом, исти мора измирити износ депозита у року од **2 радна дана** од дана јавног надметања, а пре потписивања купопродајног уговора, након чега ће му бити враћена гаранција;
3. потпишу изјаву о губитку права на враћање депозита. Изјава чини саставни део продајне документације.

Након уплате депозита а најкасније до **16.03.2015. године**, потенцијални купци, ради правовремене евиденције, морају предати стечајном управнику образац пријаве за учешће на јавном надметању.

**Јавно надметање** одржаће се дана **19.03.2015. године** у **11 часова** на адреси: **ул. Српских владара бр. 56, Пирот**.

**Регистрација учесника** почиње **два сата** пре почетка јавног надметања, а завршава се **10 минута** пре почетка јавног надметања, односно у периоду од **9:00** до **10:50 часова**, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни),
2. отвара јавно надметање читајући правила надметања,
3. позива учеснике да истакну понуду на оглашену цену, коју су спремни да плате,
4. одржава ред на јавном надметању,
5. проглашава купца када ниједна друга странка не истакне већу цену од последње понуђене цене,
6. потписује записник.

Купопродајни уговор се потписује у року од **3 радна дана** од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **12 радних дана** од дана потписивања купопродајног уговора (субота и недеља нису радни дани). Тек након уплате купопродајне цене од стране Купца и након добијања потврде од стране стечајног дужника о извршеној уплати у целости, исти стиче право на укњижбу непокретности.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита.

Ако проглашени Купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита, губи право на повраћај депозита, а за Купца се проглашава други најбољи понуђач.

Имовина се купује у виђеном стању и може се разгледати након откупа продајне документације, а најкасније **7 дана** пре заказане продаје, сваким радним даном од **9** до **14 часова**, уз претходну најаву стечајном управнику.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од **7 дана** од дана јавног надметања.

Другом најбољем понуђачу на јавном надметању, депозит (гаранција) се враћа у року од **20 дана** од дана јавног надметања.

Порези и трошкови се додају на постигнуту купопродајну цену.

Овлашћено лице: стечајни управник Горан Пауновић, контакт телефон: 066 32 00 90.